# Eosinòfil

L'eosinòfil és un leucòcit granular de nucli bilobulat amb grànuls eosinòfils al citoplasma (grànuls específics). Els eosinòfils, vistos al microscopi òptic, es tenyeixen de color vermell-taronja amb colorants àcids com l'eosina. A més, a la zona central hi ha unes inclusions amb forma de cristall fortament azuròfiles davant la tinció de Giemsa (grànuls inespecífics), les quals contenen proteïnes per a combatre paràsits i enzims. La seva mida oscil·la entre 12 i 17 μm. Representen del 0 al 7% dels leucòcits de la sang, amb una concentració d'entre 0 a 800 eosinòfils per mm³.
Són cèl·lules fagocitàries que tenen afinitat pels complexos antigen-anticòs, per tant la majoria dels eosinòfils són atrets per quimiotaxi. També poder ser atrets per substàncies alliberades pels basòfils com la histamina. Poden regular la resposta al·lèrgica i les reaccions d'hipersensibilitat mitjançant la neutralització de la histamina per la histaminasa i alhora produint un factor inhibidor derivat per inhibir la desgranulació de les cèl·lules cebades o dels basòfils, que contenen substàncies vasoactives.
Els eosinòfils tenen un paper de defensa de l'individu contra els microorganismes no fagocitables, tenen una funció citotòxica (per les seves proteïnes granulars), immunoreguladora (per les citocines que allibera) i són capaços de participar en la reparació i remodelació tissular (alliberant TGFβ).

## Funcions

* Migració a llocs on existeix una reacció al·lèrgica o inflamació.
* Destrueixen paràsits.
* Destrueixen complexos Ag-Ac.
* Moderen la reacció inflamatòria.

## Alteracions
### Eosinopènia

L'eosinopènia apareix quan hi ha una concentració d'eosinòfils per sota els valors de referència, normalment amb una neutropènia:
* A la majoria de les infeccions degut a la seva hiperactivitat.
* A situacions d'estrès.
* En un infart agut de miocardi.
* En tractaments amb fàrmacs com: corticoides, adrenalina…

### Eosinofília

L'eosinofília apareix quan hi ha una concentració d'eosinòfils per damunt dels valors de referència, normalment amb una neutropènia:
* A algunes infeccions agudes com l'escarlatina o el xarampió.
* A algunes infeccions cròniques com la lepra.
* Infestacions parasitàries.
* Hemopaties malignes.

## Referències

* ↑ Megías M, Molist P, Pombal MA «Eosinófilo» (en castellà). A: Atlas de histología vegetal y animal: Tejidos animales. Facultad de Biología, Universidad de Vigo, 2020; Mar 1 (rev), pàgs: 7 [Consulta: 28 maig 2020].
* ↑ «Eosinòfil». Gran Enciclopèdia Catalana. Barcelona: Grup Enciclopèdia Catalana.
* ↑ Rubio Campal et alii, 2004, p. 191.
* ↑ Mckenzie, S; Surat, P «Eosinophil Function» (en anglès). News-medical.net, 2019; Gen 17 (rev), pàgs: 6 [Consulta: 28 maig 2020].
* ↑ Ganong, William F. Review of Medical Physiology. 9a ed. Appleton & Lange, 1999, p. 494-508.
* ↑ Fulkerson, PC; Rothenberg, ME «Targeting Eosinophils in Allergy, Inflammation and Beyond» (en anglès). Nat Rev Drug Discov, 2013 Feb; 12 (2), pp: 117-129. PMID: 23334207. DOI: 10.1038/nrd3838. PMC: 3822762 [Consulta: 1r juny 2020].
* ↑ Rosenberg HF, Phipps S, Foster PS «Eosinophil trafficking in allergy and asthma». The Journal of Allergy and Clinical Immunology, 119, 6, 2007, pàg. 1303-12.
* ↑ Noemi, I «Eosinofilia y parasitosis» (en castellà). Rev Chil Pediatr, 1999 Set; 70 (5), pp: 435-440. ISSN 0370-4106. DOI: 10.4067/S0370-41061999000500013 [Consulta: 1r juny 2020].
* ↑ Mayo Clinic «Eosinofília: Causas» (en castellà). Mayo Foundation for Medical Education and Research, 2020; Gen 8, págs: 2 [Consulta: 1r juny 2020].
* ↑ López de Toro Martín Consuegra, I; Sánchez Casado, M; Rodríguez Villar, S; Raigal Caño, A; et al «Evaluación de la eosinopenia como marcador de infección en pacientes ingresados en una Unidad de Cuidados Intensivos» (en castellà). Med Intensiva, 2010 Maig; 34 (4), pp: 246-253. ISSN 0210-5691. DOI: 10.1016/j.medin.2009.11.007. PMID: 20096485 [Consulta: 1r juny 2020].
* ↑ Rubio Campal et alii, 2004, p. 232.

## Bibliografia

* Rubio Campal, Faustina; Garcia Espinosa, Benjamín; Carrasco Carrasco, Manuel. Fundamentos y técnicas de análisis hematológicos y citológicos: laboratorio de diagnóstico clínico (en castellà). Madrid: Thomson-Paraninfo, 2004, pàgs: 716. ISBN 8497323173.
* Liesveld, Jane. Eosinophil Production and Function (en anglès). MSD Manual (Professional Version). Merck Sharp & Dohme Corp, 2018; Des (rev), pàgs: 2 [Consulta: 2 juny 2020].

## Enllaços externs

* Eosinófilos Sirera Pérez, R. Universitat Politècnica de València - UPV; 2015 Oct (en castellà)